open-index/open-wikipedia-markdown huggingface dataset:
Fanyanars

:*Ista pachina ye sobre un lugar aragonés d'o concello d'Alcalá d'o Bispe; ta atros usos, se veiga *'Fanyanars (desambigación)**''.


**Fanyanars*' (*Fañanás* en [[Idioma castellano|castellano]]) ye un [[lugar]] [[Aragón|aragonés]] definito como [[entidat local menor]] d'o [[Lista de municipios de Uesca|concello municipal]] d'[[Alcalá d'o Bispe]], situato en a [[Comarcas d'Aragón|comarca]] d'a [[Plana de Uesca]] y [[provincia de Uesca]].

== Toponimia ==
O [[toponimia aragonesa|toponimo]] *Fanyanars* presenta o sufixo *-ar* a la mesma radiz [[chermanismos en aragonés|chermanica]] **FANJA* que ha orichinau a palabra *fango*, que se considera un [[goticismos en aragonés|goticismo]] (vendría d'un gotico **FANI*), pero que tamién se presenta baixo atras formas en zonas a on que no se charró o [[idioma gotico|gotico]]. En anglés una "[[paúl]]" se dice *fen*, y en [[idioma valón|valón]] se conserva *fagne'' como muestra d'o suyo superstrato francico, con o significau de "paúl chica d'o cabalto d'un pueyo".

## Cheografía
O lugar de Fanyanars ye situato a 499 metros d'altaria sobre o livel d'a mar, a una distancia de 13 km d'a ciudat de Uesca, a capital d'a suya comarca y provincia.

## Demografía

## Referencias
Ola (Uesca)

:*Iste articlo ye sobre un municipio aragonés en a comarca d'a Plana de Uesca; ta atros usos, se veiga *'Ola**''.


**Ola''' ye un lugar aragonés d'o concello municipal d'Alcalá d'o Bispe, situato en a provincia de Uesca y comarca d'a Plana de Uesca.

A suya población ye de 29 habitants (2018).

## Cheografía
A localidat d'Ola ye situata a 511 metros d'altaria sobre o livel d'a mar, a una distancia de 12 km de Uesca, a capital d'as suyas comarca y provincia.

## Molimentos
* Ilesia parroquial d'a Santa Cruz.
Online Computer Library Center

**Online Computer Library Center** (*OCLC*) ye un servicio de biblioteca por ordenador en linia y una entidat d'investigación sin animo de lucro. Mas de 57.000 bibliotecas en 112 países y territorios arredol d'o mundo usan os servicios de OCLC ta trobar, adquirir, amprar y alzar material bibliografico. Fue fundato por Fred Kilgour en 1967. Orichinalment se clamó *Ohio College Library Center*. As suyas oficinas son en Dublín, Ohio.

## Vinclos externos
* OCLC.org
Yequeda

**Yequeda** (*Yéqueda* en castellano) ye un lugar aragonés d'o concello municipal d'Igriés, situato en a provincia de Uesca y comarca d'a Plana de Uesca.

## Cheografía
O lugar de Yequeda se troba situato a 530 metros d'altaria sobre o livel d'a mar, a una distancia de 5 km d'a ciudat de Uesca, a capital d'a suya provincia y d'a suya comarca.

## Puestos d'intrés
### Molimentos relichiosos
* *Ilesia de Sant Martín*, una ilesia d'estilo romanico.

### Molimentos civils
* Poblato celta clamato *Puyequeda*.

## Comunicacions
*N-330.
Sant Chorche (Uesca)

**Sant Chorche** (*San Jorge* en castellano) ye un lugar d'o concello municipal de Almudévar, situato en a provincia de Uesca. A suya población yera de 118 habitants (2018).

## Historia
Fue establito en 1957, disenyato por José Borobio.

## Puestos d'intrés
### Molimentos relichiosos
**Ilesia*.
**Ermita d'a Virchen d'a Violada*.

## Fiestas
*23 d'abril, Sant Chorche.
Val Salada

**Val Salada** (*Valsalada* en castellano) ye un lugar d'o concello municipal de Almudévar, situato en a provincia de Uesca. A suya población ye de 100 habitants.

## Puestos d'intrés
### Molimentos relichiosos
**Ilesia de Sant Lino*.

## Referencias
Xixón

**Xixón** (*Gijón/Xixón* oficialment; *Xixón* en asturiano; *Gijón* en castellano) ye una ciudat y municipio d'Espanya, a mas poblada d'a comunidat autonoma uniprovincial d'Asturias.

A suya población ye de 274.037 habitants (2007) en una superficie de 181,60 km², con una densidat de población de 1.530,26 hab/km².

## Cheografía
O termin municipal de Xixón se troba situau entre 0 y 672 metros d'altaria sobre lo livel d'a mar, a una distancia de 25 km d'a ciudat d'Oviedo, a capìtal d'a suya provincia y d'a suya comunidat autonoma.

## Demografía

## Politica
### Reparto de rechidors


Fuent: Ministerio d'o Interior.


## Cultura
### Cine
En a ciudat de Xixón se celebra lo Festival Internacional de Cine de Xixón.

## Puestos d'intrés
### Molimentos relichiosos
* *[[Ilesia de Sant Lorient de Xixón]]*

### Molimentos civils
* *Palacio Revillagigedo*
* *Termas Romanas*
* *Castro de Campa Torres*
* *Acuario*
* *Jardín Botánico Atlántico*
* Plachas de *San Lorenzo*, *'Poniente* y *Arbeyal*
* *Universidat Laboral*

### Museus
* *Museu-Casa de Jovellanos*
* *Museu Etnografico d'Asturias*
* *Museu Evaristo Valle*

## Referencias

## Vinclos externos

*  Pachina web oficial municipal.
Barcelonés

O **Barcelonés** (en catalán y oficialment *Barcelonès*) ye una comarca catalana, con capital en a ciudat de Barcelona. Ye a comarca mas poblata y industrializata de Catalunya. Muga a lo norte con o Vallés Occidental y lo Vallés Oriental; a l'este con o Maresme y a mar Mediterrania, y por l'ueste y lo sud con o Baixo Llobregat. En fan parte 5 municipios: Badalona, Barcelona, L'Hospitalet de Llobregat, Sant Adrià de Besòs y Santa Coloma de Gramenet.

## Historia
O 5 de mayo de 985 tropas d'o Califato de Cordoba comandatas por Almanzor marchan dende Cordoba enta lo condau de Barcelona. En o suyo camín espullan os territorios d'as actuals comarcas d'o Baixo Penedés, Alto Penedés, Baixo Llobregat, Barcelonés y Vallés Occidental, destruindo los monesterios de Sant Cugat del Vallès (en Sant Cugat del Vallès), Sant Pavlo del Campo (en Barcelona) y Sant Per d'as Puellas (tamién en Barcelona).

## Demografía

## Referencias

## Vinclos externos

*  Pachina web oficial d'o Consello Comarcal d'o Barcelonés.
Bernardo Atxaga

**Bernardo Atxaga** ye o pseudonimo literario de **José** u **Joseba Irazu Garmendia**, escritor basco en luenga basca naixiu d'Asteasu, Guipuzcua o 27 de chulio de 1951.

## Biografia
Ye licenciau en economía por a Universidat de Bilbau, y en filosofía por a Universidat de Barcelona. Ha treballau d'economista, vendedor de libros, profesor de euskara, ye estau embrecau en o mundo d'a edición editorial, y ye estau guionista de radio. En 1980 determinó d'adedicar-se nomás a escribir.

A primer vegada que publicó un texto estió en 1972, adintro d'una antolochía d'escritors bascos. O suyo primer relato, Ziutateak ("Sobre a ciudat"), se publicó en 1976. A suya primera antolochía poetica, Etiopia ("Etiopia"), veyió a luz en 1978. Ha escrito obras de teatro, letras de cancions, novelas y narrativa curta. O suyo libro de relatos Obabakoak ("Personas y cosas d'Obaba"), publicau en 1988, ganador d'o Premio Nacional de Literatura en a modalidat de Narrativa y tradueito a 20 luengas, se convertió en en 2006 en a cinta tetulada Obaba, enfilada por o director Montxo Armendáriz. En 2003 publicó Soinujolearen semea (*O fillo d'o curdionista*) , an que parla d'a desaparición d'o mont d'Obaba, que ya amaneixe en a debandita novela. O mesmo autor ha feito as traduccions enta o castellano d'as suyas obras mas sinyaleras.

En 2006 esdevino miembro de l'Academia d'a Luenga Basca (Euskaltzaindia).

## Obra
### Novelas
* Behi euskaldun baten memoriak ("Memorias d'una vaca basca", Pamiela, 1991)
* Gizona bere bakardadean ("L'hombre solenco", Pamiela, 1993)
* Zeru horiek ("A muller solenca", 1996)

### Relatos
* *Bi anai* ("Dos chermans" Erein, 1985)
* *Bi letter jaso nituen oso denbora gutxian* (Erein, 1985)
* *[[Obabakoak]]* (Erein, 1988)
* *Henry Bengoa inventarium, Sugeak txoriak begiratzen dionean, Zeru horiek* (Erein, 1995)
* *Sara izeneko gizona* ("L'hombre a qui deciban Sara", Pamiela, 1996)

### Obra poetica
* Etiopia ("Etiopia", Pott, 1978),
* Nueva Etiopia ("Nueva Etiopía", Detursa, 1997

### Libros infantils
* Chuck Aranberri dentista baten etxean ("Chuck Aranberri ba ta o dentista", Erein, 1985)
* Nikolasaren abenturak, Ramuntxo detektibe (Elkar 1979)
* Siberiako ipuin eta kantak ("Histoiras y cancions de Siberia", Erein)
* Jimmy Potxolo, Antonino apreta, Asto bat hipodromoan, Txitoen istorio, Flannery eta bere astakiloak (Elkar)
* Xolak badu lehoien berri (Erein, 1995),
* Xola eta basurdeak ("Xola y os chabalins", Erein 1996) - que ganó o Premio Basco de Literatura Infantil en 1997
* Mundua eta Markoni ("O mundo y Markoni", BBK fundazioa, 1995)

### Atros
* Ziutateak (1976)
* Soinujolearen semea (2003)

## Vinclos externos
*  Atxaga en l'Instituto Cervantes de Moscú.
* Atxaga.org (pachina oficial).
Obabakoak

**Obabakoak** ye una novela de Bernardo Atxaga de 1988, considerau como o escritor basco en luenga basca con mayor prochección internacional. O libro recreya en os suyos cuentos un mundo machico y mitico que convida ta a reflexión literaria, y que tracta cuestions universals con tecnicas narrativas orichinals. O libro ye feito de cuantos cuentos, d'os que una gran parte pasan en *Obaba*, un lugar machico an que a fantasía y a realidat contino se mezclan. Ye o libro en luenga basca mas conoixiu internacionalment, y s'ha traduciu enta a-saber-las luengas. 
Bi ha una cinta, *[[Obaba]]*, dirichita por Montxo Armendáriz, que ye basada en ista novela.

## Vinclos externos
*  Ficha técnica d'o libro en a Editorial Alfaguara d'una traducción en castellano.
*  Ficha d'a cinta

## Referencias
Scarlett Johansson

**Scarlett Johansson**, naixida de Nueva York (Nueva York, Estaus Unius) o 22 de noviembre de 1984, ye una cantautora y actriz de cine y televisión de nacionalidat estausunidense, con cuantos premios recibius mientres a suya carrera artistica.

## Filmografía y personaches

## Se veiga tamién
* Cintas interpretadas por Scarlett Johansson.

## Vinclos externos
*  Scarlett Johansson en Internet Movie Database.

## Referencias
Berguedá

O **Berguedá** (en catalán y oficialment *Berguedà*) ye una comarca catalana, a mas septentrional d'a provincia de Barcelona. Ye situada en l'interior de Catalunya entre lo Pireneu, lo Prepireneu y la Depresión Central.

## Mugas

A comarca d'o Berguedá muga a lo norte con a Baixa Cerdanya, a o nord-este con o Ripollés, a o sud-este con Osona, a o sud con o Baches, a o sud-ueste con o Solsonés y a o nord-ueste con l'Alto Urchel.

## Demografía

## Vinclos externos
*  Noticies Bergueda.
*  Centre Informàtic del Bergueda - Web corporativa del Centre Informàtic del Berguedà situat a Berga.
*  Bergueda Actual - Diari digital de Noticies del Berguedà.
Cuenca de Barberán

A **Cuenca de Barberán** (en catalán *Conca de Barberà*) ye una comarca catalana situada a lo norte d'a provincia de Tarragona.

## Mugas
Muga a lo norte con a Segarra, a lo nord-este con l'Anoia, a lo sud-este con l'Alto Campo, a lo sud con o Baixo Campo, a lo sud-ueste con o Priorato, a l'ueste con as Garrigas y a lo nord-ueste con l'Urchel.

## Demografía
ARA-A1

L**'ARA-A1** u *Cinqueno cinturón de Zaragoza* ye una autopista de circumvalación d'a ciudat de Zaragoza, en servicio entre Villafranca d'Ebro y la A-222 en o termin de Lo Burgo d'Ebro, y en prochecto entre Lo Burgo d'Ebro y La Muela.

L'obchectivo de l'autopista ye de rodiar l'aria metropolitana de Zaragoza por o sud y asinas poder unir Barcelona y Madrit sin tener que pasar por metat de Zaragoza, estando una alternativa a la ronda norte. Amás comunica beluns d'os municipios mas poblatos d'a provincia como María d'a Uerba u La Muela con a capital.

L'ARA-A1 ye a primera autopista autonomica financiata por o Gubierno d'Aragón por meyo d'a tecnica de *[[peache en a uembra]]*, dica l'anyo 2038. O trampo que ye actualment en servicio s'inaguró ta la Expo 2008.
Compromís de Casp

O **Compromís de Casp** (1412) estió una reunión de nueu notables, representants d'os reinos d'Aragón y Valencia y d'o prencipau de Catalunya (tres por cada país), en a ciudat aragonesa de Casp, que tenió por obchectivo decidir qui succederba a lo zaguer rei d'a casa d'Aragón Martín I d'Aragón (muerto en 1410). Os tres estaus s'heban *compromeso* antes a respectar, fuese cual fuese, a decisión d'os nueu notables. Fue esleyiu lo castellano Ferrando de Trastamara dito "d'Antequera", estando l'atro candidato Chaime II d'Urchel.

Resultato dreito d'o Compromís de Casp estió la introducción en o trono aragonés d'una dinastía castellana, y con o rei Alifonso V d'esta dinastía a luenga castellana ocupó o puesto de l'aragonés como idioma en una cort plurilingüe. L'aragonés quedó ta la clase baixa, prencipiando asinas poquet a poquet a suya disaparición a favor d'o castellano.

Dende fa bels anyos, se celebra a la fin de chunio en Casp una fiesta ta remerar o Compromís.

## Vinclos externos
*  Actas d'o Compromís de Casp.
Chironés

O **Chironés** (en catalán *Gironès*) ye una comarca catalana, con capital en Chirona. Muga con as comarcas d'a Selva, o Baixo Empordán, l'Alto Empordán, o Plan d'o Estanyo y a Garrocha.

## Demografía
Garraf

O **Garraf** ye una comarca catalana, situata en a provincia de Barcelona. Antis d'a división en comarcas de l'anyo 1936 feba parti d'a comarca d'o Penedés.

Muga con l'Alto Penedés por o norte; con o Baixo Llobregat por l'este; con o Baixo Penedés por l'ueste y con a mar Mediterrania por o sud.

## Demografía
Garrigas

As **Garrigas** (en catalán *Garrigues*) ye una comarca catalana, situata en a provincia de Leida.

## Demografía
Masegoso

**Masegoso** ye un terreno con masiegas, y como toponimo puet estar:

***[[Masegoso (Teruel)|Masegoso]]**, un lugar d'o municipio de Toril y Masegoso (Sierra d'Albarracín).
***[[Masegoso (Albacet)|Masegoso]]**, un municipio d'Albacet.
***[[Masegoso de Tajuña]]**, un municipio de Guadalachara.

## Se veiga tamién
***[[Masegosa]]**.
Formación Keuper

A **formación Keuper** ye un nivel estratigrafico propio d'as facies chermanicas que sedimentó mes que mes en ambients costers d'o Triasico superior.

Os suyos materials son salagons u archila con chesos, con tonalidaz grisencas, pero tipicament royencas. Mineralochicament ye un nivel a on abundan l'aragonita, y variedaz d'atros minerals como un cuarz dito chacinto de Compostela y una dolomita dita teruelita, (y podemos decir en muitas zonas que no se troban que en o Keuper).

O cheso y l'archila tienen un comportamiento plastico y fan que este nivel tienga una importancia gran en a estructura cheolochica d'os orochenos a on que se troba:
*Puya formando diapiros.
*Fa de nivel de desapegamiento d'encabalgamientos en o Sistema Iberico y lo Prepireneu.

A vegadas lo nombran como sinonimo de Triasico superior pero no ye correcto porque ye una unidat litostratigrafica que no se da en atras facies d'o Triasico como as facies alpinas. Tampoco no empecipió a sedimentar en o mesmo inte en toz os puestos a on se troba, ni deixó de sedimentar a la vegada en toz ixos puestos.
Muela de Sant Chuan

:*No entivocar-se con a [[muela de San Juan]] (1.406 m), situada en a muga entre as provincias de Teruel y Cuenca.*

La **muela de Sant Chuan** ye una plataforma estructural de materials calsinosos que bi ha entre Griegos y Guadalaviar (provincia de Teruel, Aragón). La suya altaria ye superior a los 1.800 metros y plega a los 1.830 de maximo.

Fa part de lo conchunto de muelas calsinosas que bi ha en los Monts Universals, y ye aislada por las vals de lo río Griegos y la val alta de lo río Guadalaviar.

## Toponimia
L'oronimo *muela de Sant Chuan* ya existiba en lo sieglo XV, y ye documentau como *Muela de Sancte Iuan* y *Muella de Sante Iuan* en un texto de 1407.

Tamién João Batista Labanha la nombra en "*[[Itinerario del Reyno de Aragón (1610-1611)]]*", como *Muela de S. Joan* u *Penha de S. Johan*.

La denominación *de Sant Chuan* pa esta muela s'orichinó por trobar-se-ie la ermita de Sant Chuan Baptista, a on que acudiban los habitants de Guadalaviar muito antes que existís la mesma ilesia parroquial d'ixe lugar.

## Cheolochía estructural
Como cuasi totas las atras muelas de los monts Universals, ye un sinclinal pendiu que tien los costaus con baixos capuzamientos, pareixendo-se externament a las muelas de la depresión d'Ebro. En lo nuclio d'este sinclinal se troba una representación de la *[[Formación Calsineras de Hontoria del Pinar]]*, los zaguers materials cretacios que sedimentoron en l'actual Serranía d'Albarracín.

## Cheomorfolochía
Ye la sola muela de los Monts Universals con representación de la plana d'erosión intramiocena de lo Sistema Iberico.

Lo livel superior duro son estratos de calsineras y dolomías de lo Cretacio superior que fan cinglos y tienen dolinas en envasador.

Los livels mes baixos son tamién mes tovos y son de materials terrichenos de las formacions *[[Formación Utriellas|Utriellas]]* y *[[Weald]]*, con arenas y archilas. Como forman costeras y son buralencos, bi ha procesos de solifluxión.

## Vechetación
Ye una zona a on la vechetación climax ye lo pinar de pin royo con sabina chaparra, estando-ie present tamién lo chinebro, y ye bien representada en la zona mes alta. Las zonas mes baixas y con terreno mes buralenco y paulenco tienen tascas.

## Uso de lo suelo
Se i ha feito una pista d'esquí de fondo dita *[[Estación d'esquí de Griegos|La Colocha]]*.

## Referencias

## Bibliografía
 José Luis Peña Monné, Luis Alberto Longares Aladrén, Marta Espinalt Brillas: *Paisajes naturales de la provincia de Teruel. Guía del medio natural*. Instituto de Estudios Turolenses, 2000. ISBN 84-86982-97-9.

## Vinclos externos
* En Mendikat.
Capuzamiento

**Capuzamiento** ye l'anglo que forma una superficie cheolochica con un plan horizontal.

Se puet referir a plans d'estratificación, a plans axials de plegos u a plan de falla.

O capuzamiento s'expresa dicindo a direción d'o plan respecto a lo norte-sud y dimpués l'anglo d'inclinación y o suyo sentito d'inclinación en relación a ixa dirección.

## Bibliografía
*Alain Foucault y Jean-François Raoult *Diccionario de Geología*. Masson, 1985
Foz fluvio-karstica

Una **foz fluvio-karstica** ye una foz que un río ha esgarrapau en o fondón d'un cauz por erosión mecanica y disolución conchuntament, travesando una zona a on predominan as rocas calsineras.

A erosión mecanica ye tipica d'a erosión fluvial y d'a disolución d'o carbonato calcico ye propia d'os procesos karsticos.

En a cuenca hidrografica d'Ebro bi n'ha muitos eixemplos, destacando en o Prepireneu a foz de Lumbier, a foz d'Arbayún, a foz de Biniés, a foz de Fago, o canyón d'Anyisclo, o congosto d'as Cambras, o congosto de Ventamillo y o congostro de Croqueta, y en o Sistema Iberico *L'Estret* de Beceit y o estreito de Valloré, entre Aliaga y Montoro.

As foces de Biniés y Fago son incluyidas en o Paisache Protechiu d'as Foces de Fago y Biniés; o canyón d'Anyisclo ye incluyiu en o Parque Nacional d'Ordesa y d'as Tres Serols.

## Referencias

## Bibliografía
* Eumenio Ancochea Soto, Francisco Anguita Virella, Fernando Moreno Serrano. *Geología Procesos externos*. Editorial Edelvives, 1990.

## Se veiga tamién
*Cluse.
*Congosto.
*Focino.
Foz

:*Este articlo ye sobre un *'fenomeno de modelau erosivo fluvial**. Pa atros usos se veiga [[Foz (desambigación)]].''


Una **foz*' ye un tallo de parez cuasi verticals que ha esgarrapau un [[río]] en lo [[terreno]].

== Toponimia ==
L'abundancia de terrenos calsinosos en la [[val d'Ebro]] y [[Sistema Iberico]] ha feito que la palabra *foz* y atras de la suya familia se troben muito en la toponimia.

Tamién en lo [[Prepireneu]] abundan los toponimos con foz: [[foz d'Arbayún]], [[foz de Lumbier]], [[foz de Biniés]], etcetera.

Bi ha atros toponimos referius a foces con atras formas chenericas que dependen de caracteristicas: [[congosto]]s, focinos, gargantas, palomeras, pasos, etcetera.

=== Focino ===



La palabra [[focino]] se troba muito en la toponimia de la zona entre las provincias de [[provincia de Teruel|Teruel]] y [[provincia de Zaragoza|Zaragoza]], por eixemplo en la [[sierra Gorda (Fuent de Todos)|sierra Gorda]] de [[Fuent de Todos]].

Los focinos de Fuent de Todos son [[barranco]]s encaixaus de mida mes chica que no las foces de la redolada y corresponden a vals [[en fondo de saco]] d'orichen karstica.

En atras localidaz bi ha atros focinos que son [[congosto]]s chicos correspondients a [[foces fluvio-karsticas]], como lo [[focino de Blesa]].

== Se veiga tamién ==
* [[Congosto]].
* [[Foz fluvio-karstica]].
* [[Cluse]].

== Referencias ==


== Bibliografía ==
* [[Natividad Nebot Calpe]]: *Toponimia del Alto Mijares y del Alto Palancia: estudio etimológico*. Deputación de Castellón, 1991.
* [[Fernando Biarge López]], [[Aurelio Biarge]], [[José Antonio Cuchi]], [[Enrique Salamero]]: *Cañones y barrancos. Un medio excepcional''. Editorial: El Patrimonio Natural Altoaragonés, Uesca, 2005.
Dolina

Una **dolina** ye una depresión cheolochica caracteristica de releus karsticos. Se forman por disolución u por fundimiento.

## Denominacions
Prene o suyo nombre d'os luengas eslavas, (en as que que significa *val*), porque o modelau karstico lo describioron cientificament por primera vegada en a rechión de Carso, a on que se charran as luengas eslovena y croata.

En a peninsula de Yucatán as dolinas embadinadas que tienen una laguna dentro se dicen *cenotes*.

## Tipos
*Dolinas en envasador: s'han formau por disolución d'o carbonato calcico por l'acción de l'augua superficial que cuela por un forato.
*Dolinas en finestra u d'eschachamiento: s'han formau por escachar-se o teito d'una cueva que s'ha feito prou gran en procesos de disolución.
*Dolinas aluvials: s'han formau en o substrato cheolochico que bi ha baixo uns sedimentos fluvials. Os materials chesosos u calsinosos se van disolvendo por l'acción de l'augua sotorrana d'un río, y plega l'inte que o suelo aluvial que bi ha dencima d'o nivel freatico se sulse. Son comuns en Utevo, Casetas y Lo Burgo d'Ebro.
*Dolinas-fondada.

## Campos de dolinas
As dolinas pueden presentar-sen en corros. En os Pireneus bi ha corros de dolinas en Cupierlo (Sierra de Guara), en o Cierco d'Armenya y en Larra. En o Sistema Iberico destacan as dolinas d'a superficie d'erosión fundamental d'a Cordelera Iberica en as parameras de Pozondón y de Villar d'el Cobo (con a paramera de Loma Alta).

## Referencias

## Bibliografía
*Eumenio Ancochea Soto, Francisco Anguita Virella, Fernando Moreno Serrano. *Geología Procesos externos*. Editorial Edelvives, 1990.
*Francisco Anguita Virella, Fernando Moreno Serrano. *Procesos geológicos externos y geología ambiental*. Editorial Rueda, 1993.
*Alain Foucault y Jean-François Raoult *Diccionario de Geología*. Masson, 1985.

## Vinclos externos
Cyanobacteriota

As **cianobacterias** (nombre cientifico **Cyanobacteriota**, d'antis mas *Cyanobacteria*) son un filo de bacterias que obtienen a suya enerchía a partir de procesos eufotosinteticos. D'antis mas yeran tamién ditas "bacterias azuls", "algas azuls" u "algas cianofitas" (lo termin "alga", anque d'emplego frecuent, no les sería apropiato, por tanto as algas autenticas son eucariotas) por a color que prenen as suyas celulas u colonias en muitos causos (en griego κυανός -kianós- ye «azul»), anque ixo no se i cumple siempre. Muitas d'as suyas especies son enormement importants en ecolochía de gran diversidat d'ambients per a suya capacidat d'afixar lo nitrocheno. A mas, son a component mas important en a biomasa productora d'ambients acuaticos, tanto d'auguas dulzas como marinas, pero i son tamién presents en os ambients terrestres, como o chenero *[[Nostoc]]*.

S'han trobato estromatolitos de cianobacterias productoras d'oxicheno fosilizatas d'en abe arredol de 2800 millons d'anyos, y la mas gran parte d'as teorías modernas sobre la evolución biolochica en a tierra les atorgan lo papel d'haber estato las introductoras de l'oxicheno (enantes, un gas muit residual) en a atmosfera d'o planeta. A trascendencia d'o suyo metabolismo con habilidat ta fer fotosintesi oxichenica ye cabal, pos haberban asinas cambiato l'atmosfera d'o planeta Tierra de prefundament reductora a prencipalment oxidadora, feito que haberba cambiato dramaticament as perspectivas evolutivas en o planeta, mudando los graus de predominancia d'os diferents grupos d'organismos, y permetendo-ie la ulterior explosión d'a biodibersidat.

A Teoría d'a Endosimbiosi les atorga, a mas, lo papel d'estar as precursoras d'os cloroplastos en plantas y algas eucariotas per un complexo proceso d'asimilación simbiontica, que mos haberba dato los antipasaus d'ixes organismos modernos.

## Vinclos externos
Monesterio de Sant Guillén de Castiel Fabib

O **Monesterio de Sant Guillén de Castiel Fabib** ye un monesterio franciscano situato en lo termin municipal de Castiel Fabib, en o Rincón d'Ademuz (una d'as Comarcas churras d'o País Valenciano).

Lo construyioron en o zaguer tercio d'o sieglo XVI, cuan os franciscanos Valencianos s'establioron en un parache en a ripa d'o río Ebrón asociato a la vida de Sant Guillén, con gran devoción en Castiel Fabib.

Os franciscanos serán a orden que mas durará en Castiel Fabib, permaneixendo-ie dica o sieglo XIX, cuan as desamortizacions. Huei o centro monastico ye en estato d'enruna. No se puet distinguir nomás que a capiella y o brocal d'o pozo rodeyato por a huerta.

## Referencias
*Eslava Blasco, Raúl: "El patrimonio histórico-artístico desaparecido en el Rincón de Ademuz (II): algunas tallas de Castielfabib y Puebla de San Miguel, y la impronta de José Esteve Bonet en la comarca", en a revista *Ababol*, nº 57. pp.&nbsp;5–14. ISSN 1578-6978. Ademuz, 2009.
*Eslava Blasco, Raúl: "Reliquias y religiosidad popular en el Rincón de Ademuz (I): el cuerpo de San Guillén de Castielfabib", en a revista *Ababol*, nº 30. pp.&nbsp;15–25. ISSN 1578-6978. Ademuz, 2002. 
* Eslava Blasco, Raúl: "Los usos mortuorios en el Rincón de Ademuz durante los siglos XVII y XVIII", en a revista *Ababol*, nº 27. pp.&nbsp;10–21. ISSN 1578-6978. Ademuz, 2001.
Río Ebrón

L**'Ebrón** ye un río afluent de lo río Guadalaviar y uno de los ríos prencipals de lo Rincón d'Ademuz.

Naixe en lo termin de Lo Cuervo (Comunidat de Teruel), se mete en lo Rincón d'Ademuz trescruzando los termins de Castiel Fabib y Torre Baixa, y desemboca en lo río Guadalaviar en la muga con o termin municipal d'Ademuz.

En lo pasato tenió muitos molins fariners, beluns de lo sieglo XIII, como lo molín de la Villa de Castiel Fabib. En la suya ripa los franciscanos establioron o Monesterio de Sant Guillén de Castiel Fabib en lo sieglo XVI.

Lo suyo curso ye muito profundo y tien faixas de cautivos de regano a los dos costatos. Ya lo botanico Cavanilles comenta los problemas pa regar. A Cavanilles tamién li sorprendió la gran mida de las Nogueras y Latoners que creixeban en la suya ribera.

En lo sieglo XX instaloron una central hidroeletrica pionera en Castiel Fabib.

Las marguins de lo río Ebrón tienen una rica flora, en especial en los cursos meyo y alto, on ye l'afluent *Barranco de Ligros* u *de Eriglos*, que baixa dende Bezas. Se diz que en lo río Ebrón bi ha presencia de lo desmanín *[[Galemys pyrenaicus]]*, en periglo d'extinción.

## Bibliografía
*  Jorge Hermosilla Pla (dir.):*Los regadíos históricos del Alto Turia turolense*. Generalitat Valenciana, Conselleria de Cultura, Educació i Esport, Universidad de Valencia, 2008. ISBN 978-84-370-7316-3.
Fuent d'el Berro

**Fuent d'el Berro** puet estar:

***[[Fuent d'el Berro (mas)|Fuent d'el Berro]]**, mas d'Escrich (Comunidat de Teruel).
***[[Fuent d'el Berro (Sierra d'Albarracín)|Fuent d'el Berro]]**, fuent que bi ha entre los termins de Fridas d'Albarracín y Calomart a on naixe un río que se'n diz por ixo "río de la Fuent d'el Berro".
Nasturtium officinale

:*Iste articlo tracta sobre o *'berro** (Nasturtium officinale). Ta o cochín masclo, se veiga **verro**.


O **berro** u **berraza** (), tamién dito **chocaina**, ye una [[planta]] d'a [[Familia (biolochía)|familia]] d'as [[Brasicaceae]]. Ye [[planta anyal|anyal]], perén y forma colonias en [[fuent]]s, [[galocha]]s y terrenos embadinatos.

Se distribuye por [[Eurasia]], se mincha como [[ensalata]] y se puet cautivar.

== Sinonimos ==
* ''Rorippa nasturtium-aquaticum''
* ''Nasturtium officinale'' Ait. f.	
* ''Nasturtium officinale var. siifolium'' (Reichenb.) W. D. J. Koch	
* ''Sisymbrium nasturtium-aquaticum'' L.

== Propiedaz ==
* Ye rico en [[yodo]], [[fierro]] y vitaminas [[vitamina C|C]] y [[vitamina E|E]].
* S'emplega como estimulant y [[diuretico]].
* En [[medecina popular]] s'emplega contra a [[bronquitis]] y malautías cutanias.

== Fitonimia ==
O fitonimo ''berro'' se considera [[prerromano]] y talment [[celtismos en aragonés|celta]], relacionau con a radiz ''bẹrŭro''. En [[latín]] se deciba ''NASTURTIUM'' porque a olor yera picanta y feba que o [[naso]] se torcese a l'inte de goler a mata. De NASTURTIUM vien a denominación en [[idioma castellano|castellano]] de ''mastuerzo'', que coexiste con ''berro''. En [[idioma catalán|catalán]] se diz ''créixens'' u ''morritort d'aigua'' y se relaciona con fitonimos que [[Rafael Vidaller Tricas]] replega en [[A Francha|comarcas catalanoparlants]] d'[[Aragón]] u que i mugan como **grixa** u **grixo** y **grixola d'aigua** u **grixolera d'aigua*'. A palabra *berro* plega tan ta l'este como ta [[Turbón]].

Bi ha bels toponimos entre [[Provincia de Teruel|Teruel]] y [[Provincia de Salamanca|Salamanca]] basaus en o berro como *Fuente del Berro* en castellano y *Fuent del Berro'' en aragonés.

## Imáchens

Rorippa nasturtium-aquaticum.jpg|Mata de berro
Watercress (2).JPG|Berro
Nasturtium officinale (s. str.) sl135.jpg|Detalle


## Notas


## Referencias

## Vinclos externos
Caos granitico

**Caos granitico** ye una forma d'o terreno con de grans tormos poliedricos u redondos aislaus en amplas superficies representando una meteorización esferoidal.

## Orichen
Ye un modelau tipico de terrenos con materials con textura granuta, en especial granitos, pero tamién atras rocas plutonicas y muitas rocas metamorficas.

Bi ha diferents teorías pa explicar a formación d'un caos granitico. Una d'as mes aceptadas ye la que se basa en as diferents familias de diaclasas que bi ha en os macizos graniticos. Ixas diaclasas mugan bloques poliedricos y tamién permiten a circulazión de l'augua sotorrana que provien d'a plevia. Con o tiempo a meteorización quimica d'o granito arredol d'as diaclasas por hidrolisi fa que hi haiga masas de granito inalterau con formas poliedricas en meyo d'arenas y archilas derivadas d'a hidrolisi (regolito) y tot baixo un suelo. Cuan o suelo y o regolito desapareixen por erosión quedan os tormos graniticos aislaus y sueltos en a superficie d'o macizo granitico.

En Espanya os caos graniticos son tipicos d'o paisache d'o Sistema Central. Tamién bi n'ha en Galicia. Como curiosidat bi ha tormos graniticos que descansan sobre o granito despullau en posicions d'equilibrio y que pueden bellugar-sen con o viento. En o Sistema Central y Meseta Central reciben a denominación de *[[berrocal]]es*, palabra que existe en lo Sistema Iberico teruelano pa dicir a atras formas d'o terreno que se desembolican en cuarcitas y con oríchens en a chelifracción, periglacialismo y atros fenomenos. Manimenos en a terminolochía cheolochica espanyola s'ha imposau a palabra *berrocal* pa dicir los caos graniticos que s'han formau por meteorización esferoidal

## Referencias

## Bibliografía
* Eumenio Ancochea Soto, Francisco Anguita Virella, Fernando Moreno Serrano. *Geología Procesos Externos*. Editorial Edelvives, 1990.
* Francisco Anguita Virella, Fernando Moreno Serrano. *Procesos geológicos externos y geología ambiental*. Editorial Rueda.
Verraco de piedra

Os **verracos de piedra** son unas figuras de piedra que se troban en a peninsula Iberica, en as provincias espanyolas de Cáceres, Salamanca, Zamora, Ávila y Toledo, y en as rechions portuguesas de Beira Interior Norte y Trás-os-Montes, y se facioron en ixas envueltas d'os Vetons.

No se conoix a suya finalidat. Se crei que mugaban terrens dedicatos a lo pastoreyo, encara que podesen tener atro significato mistico u relichioso. Os mes conoixitos son os ditos "Toros de Guisando", en a provincia d'Ávila, y o mes gran conoixito lo han recuperato y se troba en a plaza mayor de Villanueva del Campillo, en Ávila. Tamién bi n'ha un de mui antigo y en buen estato de conservación en a plaza de Torralba de Oropesa, Toledo. Bi n'ha atro en Segura de Toro, norte d'a provincia de Cáceres; y unatro en a plaza de Castillo de Bayuela, tamién en Toledo.

Talment o mes famoso de toz siga o que bi ha chunto a lo puent romano de Salamanca, que mencionan en a novela picaresca d'o Lazarillo de Tormes.

Os verracos definen a un pueblo principalment ganadero. Tienen a forma y a mida d'un toro, por lo que lis se diz *toros de piedra*, encara que a palabra *verraco* signifique "fraixenco" u "verro" (en o Semontano de Balbastro *verraco* significa "tocín semental").

Os verracos pueden tener relación con a relichión celta. En a mitolochía irlandesa bi ha falordias con toros y en atros puestos on hi habio celtas, tan luent como Polonia bi ha esculturas pareixitas con forma de toro.

Por agora os verracos se conoixen nomás que en l'antigo territorio vetón. S'ha pensato que atros pueblos indoeuropeus d'a meseta tamién en poderban haber tenito, pero que no los haberban conservato porque los romanos los invadioron y provocoron mayors destruccions culturals que en o territorio d'os vetons, que rematoron estando aliaus d'os romanos.
Miki Nadal

**Miguel Nadal Furriel** (Zaragoza, 29 de setiembre de 1967) u mas a sobén dito **Miki Nadal**, ye un actor aragonés conoixito por colaborar en muitos programas de televisión y de radio.

## Biografía
Estudió a carrera de Dreito encara que la deixó a metat ta fer o servicio militar, primero en Ferrol y dimpués en Madrit, a on se quedó ta ser actor. Prencipió en o programa de Pepe Navarro, *La sonrisa del pelícano* en 1997. Astí conoixió a Florentino Fernández de qui se fació un gran amigo y con qui gosó compartir piso un tiempo.

Dentró a fer parti de l'equipo d*'[[El Informal]]* en l'anyo 1999, en a segunda temporada d'o programa. A lo prencipio feba la faina de doblache de secuencias chunto a Florentino Fernández, pero amoniquet fue ganando protagonismo dica convertir-se en una persona mas d'o programa, que duró dica abril de 2002. Mesmament en *El Informal* conoixió a la suya companyera de treballo, Patricia Conde, con qui treballó en o programa de *[[Sé lo que hicisteis...]]*.

Ha treballato en *El Informal*, *La corriente alterna*, *El show de Flo*, *UHF*, *[[Splunge]]*, *[[Mis adorables vecinos]]*, *[[El club de la comedia]]*, *Zulú Bingo*, *Los Irrepetibles de Amstel*, *Cafetería Manhattan*, *[[Sé lo que hicisteis...]]* y tenió un programa de concurso dito *No sabe, no contesta* en La Sexta. Actualment y dende o 2013 colabora en o programa *Zapeando*, d'a mesma cadena. Ha aparexito como convidato en series como *Casi Perfectos* chunto con Emilio Aragón y *[[7 vidas]]*, con Florentino Fernández.

## Vinclos externos
* Miki Nadal en IMDb.
Rito hispano-visigotico

O **rito hispano-visigotico** u **rito mozarabe** ye a liturchia que desembolicó a Ilesia Catolica en o sieglo VI en ixas envueltas d'o reino visigodo de Toledo, que duró dica o sieglo XI cuan lo substituyoron por o rito romano. Ye a liturchia d'a Ilesia Espanyola Reformata Episcopal (anglicana).

### Resistencia contra o rito romano
A mitat d'o sieglo XI, o rito mozarabe empecipia a retacular debant o rito romano. Os reis de Navarra, Leyón y Castiella favoreixen a entrata de monches que siguen a regla de Sant Benedet y que siguen as tesis reformistas d'os papas Urbán II y Gregorio VII. A normalización d'a liturchia romana debant a liturchia hispanica encomienza en os dictatos d'o Concilio de Coyanza (1050), en o que se permite a seus y abadías prener o canon romano. A resistencia d'o clero local ye prou gran, pero a situación se fa pior con Alifonso VI de Leyón y Castiella. En 1080 convoca un concilio cheneral de los suyos reinos en Burgos, y declaró oficialment l'abolición d'a liturchia mozarabe y a suya substitución por a romana.

O rito mozarabe se mantenió d'astí entadebant només que en as comunidaz cristianas baixo dominio musulmán, encara que en decadencia.

## Referencias
Penyalba de Bellestar

**Penyalba de Bellestar** ye un santuario politeista que i heba en o termin municipal de Bellestar (Comunidat de Teruel, Aragón).

I heba cultos solars y yera sagrau pa ibers, celtibers y romanos. Achunta a tradición d'arte esquematico autoctona con a tradición celtibera.

Bi ha representacions solars, de vueitres como animals psicopombos y de dioses, a mas d'inscripcions en latín y celtibero.

En una d'ixas inscripcions i sale o dios Lug, de caracter solar, y a familia *Turos*, relacionada con muitos toponimos teruelanos como o mesmo Teruel, y talment con a mesma radiz celta d'a on provién *[[Zúrich]]*

Cualques inscripcions y gravaus que i heba en un puesto con piedra panal blanca los quitó l'arqueologo calaceitán Joan Cabré, que los vendeba a los museus. Joan Cabré permitió asinas que se conoixesen y se conservasen millor beluns d'os que encara quedan en o suyo puesto inicial, a on que predominan os grafiti d'o sieglo XX.

En o cinglo os gravaus se facioron en roca calsinera dura y bi ha pocas inscripcions. Joan Cabré se'n levó menos cosas que d'o livel con piedra panal blanca. En muitos d'ixos gravaus bi ha cruces sobreimposadas que se pueden calendar de tiempos baixo-imperials de cristianización forzada.

## Biblografía
* Guillermo Fatás Cabeza (coordinador): *Los celtas en el valle medio del Ebro*. C.A.I, 1989.
Lo Canyegral

**Lo Canyegral** (*El Cañigral* en castellano) ye un lugar de la provincia de Teruel, perteneixient a lo municipio d'Albarracín.

## Cheografía
Ye situato en una prolongación de lo termin d'Albarracín a lo sud-ueste de Chabaloyas, cuasi en la muga con la Provincia de Cuenca.
 
## Toponimia
Lo nombran en lo fuero de Teruel como una de las mugas de Teruel.

 

## Historia
Quedó amortau en 1977.

## Puestos d'intrés
* Ermita de Sant Antón, 1768.

## Fiestas
*Mayors: se celebraban en chunio.
*Menors: se celebraban en chinero, Sant Antón.

## Referencias

## Bibliografía
* Luis del Romero, Antonio Valera: *Territorios abandonados. Paisajes y pueblos olvidados de Teruel*. Rolde de Estudios Aragoneses-CEDDAR y Instituto de Estudios Turolenses, 2013.
Sant Pedro (Albarracín)

**Sant Pedro** (en castellano *San Pedro*) ye un lugar de la provincia de Teruel, perteniexient a lo municipio d'Albarracín.

## Cheografía
Ye situato en una prolongación de lo termin d'Albarracín a lo sud-ueste de Chabaloyas y sud-este de Val Longuiello, mugando con lo suyo termin y a man de la muga con la provincia de Cuenca.

En lo río Cabriuel bi ha una cadreita que en la Edat Meya la clamaban *Despenyadero* u *Despenyaderuelo* y agora la claman *Chorradero*. Aproveitaban lo deslivel pa mober un molín en estato d'enrunas que se clama *Molín de Sant Pedro*.

## Historia
Lo Molín de Sant Pedro yera de los monches de lo Monesterio de Piedra en 1326.
 
## Toponimia
En textos medievals se menciona una *[[Val de Sant Pedro]]*, no se conoix pa este toponimo a forma teorica en aragonés *Sant Pero*.

Por os documentos d'os monches de Piedra como o *Libro de los Apeos* de 1344  se conoix a forma medieval de bels toponimos actuals. L'actual *hocinillo* yera *La Foceciella*, *Despeñadero* se documenta como *Espenandero*.
Muela de Fridas

La **muela de Fridas** ye la sola muela de los Monts Universals que ye modelada en materials churasicos.

Ye un sinclinal pendiu con flancos de baixo capuzamiento con nivels superiors de calsineras y dolomías churasicas a on que s'han formau dolinas en envasador.

Bi ha una fuerte incisión de barrancos de la val de Fridas, que desauguan toz en lo río de la Fuent del Berro.

La vechetación que i creixe ye un pinar de Pin royo.

## Referencias

## Bibliografía
* José Luis Peña Monné, Luis Alberto Longares Aladrén, Marta Espinalt Brillas: *Paisajes naturales de la provincia de Teruel. Guía del medio natural*. Instituto de Estudios Turolenses, 2000. ISBN 84-86982-97-9.
Falagosa

**Falagosa** (*Alagosa* en castellano) ye un lugar despoblato aragonés de la provincia de Teruel, perteneixient a lo municipio d'Albarracín, en la comarca de la Sierra d'Albarracín.

## Historia
No fegura en lo nomenclator dende 1950.
 
## Toponimia
En un texto medieval de 1340 ye *Falagosa*, dimpués ya se troba castellanizato como *Alagosa*. Joan Coromines i Vigneaux considera en lo D.E.C que provién de l'arabe *hálaq*, palabra relacionata con "afalagar". Manimenos en a Guadalachara se troba lo toponimo d'Aragosa que se remonta a lo latín *FRAGUM* ("terreno abrupto", "puesto con penyas", "puesto con vechetación"), que ye cuasi identico.

## Referencias

## Bibliografía
*Tomás Lafuente Pérez *Toponimia en la comunidad de Albarracín*. Revista Teruel, 49-50, 1973.
Grus grus

A **gruda** u **grúa** () ye un au migratoria d'a familia *[[Gruidae]]*, que cría en Eurasia y pasa l'hibierno en Africa y sud d'Eurasia.

## Migracions
As grudas que crían en Escandinavia y norte de Finlandia emigran ta o sud-ueste d'a Peninsula Iberica (ocupan entre atras zonas as defesas extremenyas), y pasan en as suyas rutas migratorias por a lacuna de Gallocanta.

## Notas


## Referencias

## Vinclos externos
Pinus nigra

O **pin nasarre** u **pin carcallo** () ye un árbol propio d'o sud d'Europa, d'a familia Pinaceae, que se distribuye por l'este d'a Peninsula Iberica en o piso supramediterranio.

## Denominacions
I hai atras denominacions pa ista especie, asinas en fovano ye dito **pino crabero** u **pino casarro**. Se diz **pin negral** u **pinagral** en Torrociella d'Alcanyiz, **pino de puncha curta** en Ena y **pin laricio** en Biel. Tamién se rechistra o nombre de **pin soro**.

## Notas


## Referencias
Pinus halepensis

O **pin borde**, **pin rebordenco** u **pinarro** ( (Mill., 1768)), que tamién se conoix como **pin carrasco** (mas cheneral de toda Espanya, no só que d'Aragón) u **pin carrasquero**, ye un pin (en o chenero *[[Pinus]]*) d'a familia Pinaceae, propio d'o clima mediterranio de tierras baixas y maritimas.

En Aragón no i ye una especie guaire abundant, estando un árbol ocasional en amás gran parte d'o país cuan ye d'orichen silvestre, y plantato como árbol ornamental en cualques villas y ciudaz. As solas formacions naturals d'estes pins en Aragón amaneixen en as comarcas de clima mas suau per a proximidat con a mar, por eixemplo en a baixa Matarranya, o Baixo Aragón y lo Mayestrato. En altras comunidaz autonomas de millor influencia mediterrania forma grans extensions, como en a Comunidat Valenciana y Catalunya. En as Islas Balears, ye la especie de pin que mas i domina.

## Descripción
As agullas son verdas mas claras que no en altros pins ta rebotar a luz solar, dica bella miqueta mas amarelliscas talment, privando ansinas que s'escalfen masiato y deixando-les cabidar a humidat que tan prencipal ye en os ixecos ambients mediterranios a on que habitan. En este sentito, son o pin silvestre millor adaptato en as condicions de baixa pluviometría d'a cuenca mediterrania, y gosa suportar bien as caloradas d'os estius. D'hibierno, son mas sensibles con as cheladas, estando este lo factor restrictivo en a suya distribución en l'interior.

L'apelativo cultista de pin "albar", nombre con lo que apareix en buena cosa d'a bibliografía hispanofablant, no demana si que d'a coloración d'a suya crosta, grisa u blanquinyosa, mas clareta que no en altras especies de *[[Pinus]]* (d'o latín *albus*, blanco). Os estrobilos (pinyas) son mas prolargatos que no en as altras especies de pins, y maturan en 24 meses.

## Ecolochía
Coincide a sobén con a carrasca, y la ha desplazata en bellas zonas a on que lo carrascal ye a vechetación climax perque creixe mas rapedo y resiste millor a presión humana de deforestación. En Aragón coexiste a sobén con as formacions de *[[Pinus pinaster]]* que i son mas dominaderas per a suya millor resistencia a lo frido, y ye substituyiu de tot per ixa altra especie en o Prepireneu uescán.

En bella zona d'a depresión d'Ebro prou duras ta la carrasca, o pinar con coscollar y pin borde i ye la vechetación climax.

### Imáchens

Imachen:Calanques Marseille Cassis 33.JPG|*P. halepensis* a livel d'a mar en Provenza.
Imachen:Pinus halepensis Rovinj.jpg|Pinarro fendo forma de "bandera" en a costa croata.
Imachen:Maroc Atlas Imlil Luc Viatour 1.jpg|Pins dispersos en Marruecos.
Imachen:SierraAlmijara.JPG|Grans formacions en a provincia de Malaga.
Imachen:Pine closeup mediterranean.jpg|Detalle d'as agullas.
Imachen:Pinus halepensis g2.jpg|Pinya.
Imachen:Halep.jpg|Tres pinyas de diferent grau de maturación.
Imachen:Aleppokiefer klein März 2005.jpg|Pinarro.
Imachen:Pinus halepensis MHNT.BOT.2008.1.22.jpg|Pinus halepensis - Museum specimen.


## Notas


## Referencias

## Vinclos externos
Torah

A **Torah** (תּוֹרָה) u lo **Pentateuco** son os cinco primers libros d'a Biblia u d'a Tanakh תָּנָ"ךְ (a *Biblia Hebrea*) que correspone a l'Antigo Testamento cristián. Sindembargo, a sobén os chudieus tamién se refieren a tota la revelación y amostranzas chudievas como a Torá.

**Toráh** ye una parola hebrea que significa *amostranza*, *instrucción*, u especificament *Lei*.

Os cinco libros son Chenesi (*Bereshit* בְּרֵאשִׁית ), Exodo (*Shemot* שְׁמוֹת), Levitico *Vaïqrorá* (וֶיִּקְרָא), Numeros (*Bemidbar* בְּמִדְבֶּר) y Deuteronomio (*Devarim* דְּבָרִים).

Os libros han estato redactatos por a fusión de bels textos, seguntes a hipotesi documental (que bels criticos extienden ta altros volumens biblicos).

En aragonés medieval se podeba escribir tanto *Tora* como *Torah*, como veyemos en un protocolo de 1475 que bi ha en l'Archivo Historico de Protocolos de Sos d'o Rei Catolico:
Pinus uncinata

O **pin negro** (), tamién dito **pin masclo** u **pin masto**, ye una especie de pin de montanya centroeuropea. A suya altaria ye a sobén inferior a os 20 metros.

## Distribución
Se troba en os Vosgos, os Alpes, os Pireneus, con representacions relictas en o Sistema Iberico (Sierra Cebollera y Sierra de Gúdar, que ye a suya muga meridional en a Peninsula Iberica). Gosa ocupar o piso subalpín, en altarias dende 1.600 dica 2.400 metros.

## Referencias

## Vinclos externos
Collado de la Grulla

**Collado de la Grulla** ye un lugar de la provincia de Teruel, perteneixient a lo municipio d'Albarracín.

## Cheografía
Ye situato en una prolongación de lo termin d'Albarracín cuasi en a muga con la provincia de Cuenca un poquet a l'este de la Val de Sant Pedro, desauguando ta lo *Barranco de los Cortijos*, barranco que ye en la Provincia de Cuenca.

## Historia
Estió propiedat de los monches de lo Monesterio de Piedra en 1326.
 
## Toponimia
Se menciona ya en textos medievals como *Collado de la Grulla*. En textos d'os monches d'o Monesterio de Piedra parlan d'una *Foya de la Grulla*.:

## Referencias

## Vinclos externos
*https://web.archive.org/web/20160304230946/http://colladodelagrulla.deteruel.es/